Ego Alaidis, ducissa Burgundię, omnibus notum facio quod ego salva ligietate comitissę Cabilonensis, recepi in hominem ligium dominum Willelmum de Capella, de hoc quod Renaldus Beledenz et Parisius, camerarius Cabilonensis, tenebant de duce Burgundię in feodum, scilicet de octo diebus in banno Belnensi et de viginti libris in pedagio Belnensi, et de hominibus quos Robertus Beledenz habebat apud Belnam, et de hoc quod habebat apud Ducort et in decima de Corgalein, quandiu dictus Willelmus vixerit et Amelina, uxor sua, relicta Parisii camerarii Cabillonensis. Post decessum vero eorum, totum illud quod superius est nominatum revertetur libere et absolute ad me et ad filium meum in perpetuum, nisi dictus Willelmus de dicta Amelina filium vel filiam haberet, qui eis succederet. Actum est hoc anno Domini millesimo ducentesimo vicesimo, in crastino Resurrectionis Dominice.